en id id eo en ms id sl ms en id en en en id en ms en ro en ms en id en ro en ms ms en ms en de en id ms ms ms ms ms id ms ms id id id ms ms en id en de en id ms id id ms id id id id ms id id ms ms id id en ms en en en id id ms id en ms en en en ms ms ms id en ms en en en id id en ms en en en id ms ms id id ms ms ms ms id en id en en en ms en fr en de en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr nl en id en en en en en id tr en eo en ms id id ms pt tr id en en en en ms id ms tr es es es pt es en en en la es es es en
July 2020 - Page 2 - Teganu Kita
Sukan Sebagai Inisiatif Daftar Pengundi
Oleh: Nooreni Abu Bakar DUNGUN,12 Julai- Majlis Pengurusan Komuniti Kampung (MPKK) diseru menjadikan program sukan sebagai inisiatif untuk mendaftar pengundi sebagai pemilih.Ahli Dewan Undangan Negeri (ADUN) Belia DUN Rantau Abang, Abdullah Fahim Hussin berkata, penganjuran sukan di komuniti masing-masing sewajarnya dijadikan platform untuk mendaftar mereka yang layak mengundi dan masih belum berbuat demikian."Mereka kadang-kadang menganggap rumit kerana terpaksa ke pejabat pos untuk mendaftar, jadi kita bantu untuk memudahkannya," ujarnya kepada pemberita ketika ditemui pada Majlis Penyerahan Jersi kepada 28 MPKK di DUN Rantau Abang di Pusat Komuniti DUN di sini, baru-baru ini.Majlis penyerahan tersebut disampaikan oleh ADUN Rantau Abang, Alias Harun.Sementara itu, Alias berharap kerjasama yang erat antara orang muda dan orang tua hendaklah sentiasa terjalin."Saling hormat menghormati perlu ada dan jika ada rasa tidak puas hati, bawa berbincang, jangan dengar sebelah pihak," katanya ketika berucap di majlis itu.
Terengganu Optimis Capai 4.5 Juta Pelancong Hingga Akhir Tahun 2020
[email protected] Mastura Jamal Din
MARANG, 11 Julai- Sektor pelancongan di Terengganu dijangkakan menerima 4.5 juta pelancong berbanding sasaran terdahulu sebanyak 5.4 juta sehingga Disember ini.Pengerusi Jawatankuasa Pelancongan,  Kebudayaan dan Teknologi Maklumat negeri, Ustaz Ariffin Deraman berkata, ia bagi baki enam bulan terakhir tahun ini selepas sektor pelancongan dibuka semula, selaras pelaksanaan Perintah Kawalan Pergerakan Pemulihan (PKPP)."Kita sebenarnya letak sasaran 5.4 juta tapi oleh kerana berlakunya kes Covid19, kita ubah kepada 3.8 juta tetapi oleh kerana kehadiran yang ramai ini kita jangka 4.5 juta orang pelancong akan masuk ke Terengganu."Kita tiada angka tepat lagi untuk jumlah pelancong ketika ini cuma semua tempat pelancongan disini boleh dikatakan penuh dengan anggaran 80 hingga 90 peratus pelancong yang datang ke Terengganu terutama pada waktu puncak."Pada hari biasa pun sudah melebihi 50 hingga 60 peratus, maksudnya hari biasa pun mereka mencuri masa, sebab terlalu ramai orang waktu cuti ataupun hujung minggu," ujarnya.Beliau berkata demikian kepada pemberita di sidang media sempena perlepasan Program Maghi Candat Sotong Terengganu 2020 di jeti Marang, hari ini.Dalam perkembangan berkaitan, Ariffin turut menjelaskan tentang isu kesesakan pelancong di Pulau Perhentian dan tindakan yang perlu diambil oleh pihaknya bagi menangani masalah ini."Tiga minggu yang lalu kita telah melancarkan buku Prosedur Operasi Standard (SOP) khas yang dibuat oleh Jabatan Pelancongandan diedarkan ke setiap pemain yang terlibat di pulau-pulau dan juga tempat lain untuk memastikan mereka menjaga SOP yang diarahkan."Cuma apabila berlaku kesesakan, pihak penguasa pejabat daerah dan juga majlis-majlis daerah dan pihak yang berkenaan diarahkan supaya melihat serta menyemak kembali SOP dan mewajibkan mereka mengikutinya."Kerana sekiranya berlaku atau timbul satu sahaja kes, ia akan mendatangkan kesan yang sangat negatif kepada pelancongan negeri,"ujar beliau.
Maghi Candat Sotong Kini Bermula Dengan Norma Baharu
MARANG, 11 Julai -  Penganjuran Program Maghi Candat Sotong oleh kerajaan negeri menjadi program pelancongan pertama di Terengganu selepas diumumkan Perintah Kawalan Pergerakan Pemulihan(PKPP).Pengerusi Jawatankuasa Pelancongan,  Kebudayaan dan Teknologi Maklumat negeri, Ustaz Ariffin Deraman berkata program yang melalui Jabatan Pelancongan negeri itu sepatutnya berlangsung pada April lalu namun terpaksa ditangguhkan susulan wabak pandemik Covid-19."Program ini mampu memberi impak positif kepada sektor pelancongan negeri  dan dapat menyemarakkan kembali sektor pelancongan domestik."Ia sekaligus memberi rangsangan terhadap pengiat-pengiat industri pelancongan yang terdiri daripada pengusaha bot nelayan,  pengusaha hotel dan resort, peniaga kecil dan ramai lagi yang menerima manfaat daripada aktiviti berkenaan,"ujarnya.
Beliau berkata demikian kepada pemberita di sidang media selepas merasmikan program tersebut di jeti Marang di sini hari ini.Tambah Ariffin, program Maghi Candat Sotong berjaya menarik 160 penyertaan  terdiri daripada wakil-wakil daripada setiap daerah serta rakan-rakan media daripada pelbagai agensi termasuk pengaruh media sosial.Dalam pada itu beliau juga berkata, pihaknya mengenakan SOP yang ketat dalam usaha mencegah penularan wabak Covid-19 menghadkan penumpang bot iaitu seramai paling kurang 10 orang bergantung kepada saiz bot."Walaupun kita kini dalam Perintah Kawalan Pergerakan Pemulihan (PKPP), ia bukan bermakna kita sudah bebas dari wabak berkenaan dan orang ramai termasuk pengusaha dan penumpang bot perlu mematuhi SOP berkenaan," katanya.
Anda Diperhati, Amaran Keras Kepada Pelaku Maksiat!
Bunting yang digantung di sekitar Drawbridge.
KUALA TERENGGANU, 11 Julai - Individu yang mempunyai niat untuk melakukan maksiat di bumi Terengganu termasuk di sekitar jambatan angkat di sini disaran supaya membatalkan hasrat tersebut.
Ketua Pertubuhan Amar Maaruf Nahi Mungkar Marang (Skuad AMAR), Nasaruddin Samsudeng menegaskan, pihaknya akan sentiasa mengadakan operasi pencegahan bagi mengekang aktiviti tidak bermoral terus berleluasa.
Katanya, dalam operasi di Drawbridge semalam, 15 pasangan telah diberikan amaran keras manakala satu pasangan ditahan dan dibawa ke Pejabat Agama Daerah Kuala Terengganu.
"Pasangan yang dibawa ke Pejabat Agama Kuala Terengganu itu akan disiasat untuk kesalahan di bawah seksyen 36, Mewatie, enakmen kesalahan jenayah syariah (Takzir) (Terengganu) 2001.
"Jika disabitkan kesalahan, mereka akan didenda tidak melebihi RM3,000 atau dipenjara selama tempoh tidak melebihi dua tahun atau kedua-duanya sekali," katanya ketika ditemui Urus Setia Penerangan Darul Iman (UPDI) selepas operasi berkenaan.
Pasangan yang ditahan kerana berdua-duaan dalam kereta tanpa ikatan sah.
Menurut beliau, pemantauan itu tertumpu di beberapa lokasi mencurigakan, kawasan gelap dan mereka yang berdua-duaan di dalam kereta atau sebagainya.
"Skuad Amar juga akan membuat cegahan secara berterusan, malah bunting-bunting penerangan tentang kesalahan jenayah syariah serta perbuatan tidak sopan di tempat awam turut digantung di setiap lokasi tertentu," ujarnya.
Katanya lagi, ibu bapa atau penjaga perlu sentiasa memantau anak-anak terutamanya anak perempuan lebih-lebih lagi pada waktu malam
"Jangan sampai mereka terikut-ikut dengan hawa nafsu, dan terjerumus dalam pemikiran yang menyebabkan mereka terlanjur atau mendekatkan diri ke arah pengzinaan," jelasnya.
Operasi yang bermula 8.00 malam itu mendapat kerjasama penuh daripada Pegawai Penguatkuasa Syariah serta Sukarelawan Amar Kuala Terengganu dan Kuala Nerus dengan penglibatan seramai hampir 60 orang.
Terdahulu, pada 8 Julai, Pejabat Agama Daerah Kuala Terengganu memaklumkan penubuhan skuad khas bagi memantau setiap kelakuan pengunjung di sekitar jambatan angkat bagi mengelakkan kejadian tidak bermoral berlaku.
Ibu Jual Air, Sara Anak Derita 18 Penyakit
Oleh : Aslam Wira
MARANG, 10 Julai - Demi menyara anak-anak termasuk yang menderita hampir 18 penyakit, seorang ibu tunggal di Kampung Alur Tuman di sini berniaga air balang di hadapan rumahnya.
Wan Norzaimah Wan Muhammad, 43, berkata, walaupun hasil yang diperolehi tidak seberapa, dia terpaksa melakukan kerja itu  bagi menanggung kesemua tujuh anaknya.
Katanya, tiga daripada anaknya termasuk yang menghidapi pelbagai penyakit itu merupakan orang kurang upaya (OKU).
"Saya sering berulang alik ke Hospital bersama-sama semua anak saya, sehinggakan kami terpaksa tidur di kaki lima hospital.
"Anak sulong saya ponteng sekolah sewaktu tingkatan lima untuk berkerja di kedai makan kerana tidak sanggup melihat saya dan adik-adiknya susah.
"Sekarang saya berniaga air balang di depan rumah, dan anak sulong kini berkerja sebagai nelayan bagi menampung kehidupan keluarga," katanya ketika ditemui pemberita Urus Setia Penerangan Darul Iman (UPDI) selepas program ziarah Mobile Team Rhu Rendang di rumahnya semalam.
Zuraida (tiga dari kiri) menziarahi Norzaimah dan memberikan bantuan bagi meringankan beban keluarga terbabit.
Turut hadir dalam program tersebut, Pegawai Khas Menteri Besar Terengganu, Wahad Osman, Pegawai Khas Pusat Khidmat Masyarakat DUN Rhu Rendang, Nasaruddin Samsudeng, Pengerusi Majlis Pengurusan Komuniti Kampung Alur Tuman, Kamaruddin Mansor.
Kesusahan hidup Wan Norzaimah itu mendapat perhatian Ahli Dewan Undangan Negeri (ADUN) Wanita Terengganu, Zuraida Md Noor yang turut berkunjung ke rumahnya.
Menurut Zuraida, tindakan segera akan diambil bagi membantu keluarga berkenaan meneruskan hidup dengan lebih baik sebagaimana rakyat biasa.
"Pejabat ADUN Rhu Rendang telah mengambil tindakan terus untuk berhubung dengan agensi seperti Jabatan Kebajikan Masyarakat, Majlis Agama Islam Dan Adat Melayu Terengganu (MAIDAM) dan lain-lain.
“Keluarga ini akan disenaraikan sebagai peserta Mobile Team di mana fokus kumpulan ini adalah bagi mengeluarkan mereka daripada status miskin tegar," jelas beliau.
Ujar Zuraida lagi, pihak kerajaan akan mengambil perhatian serius dengan mengikuti perkembangan keluarga terbabit dari semasa ke semasa.
“Saya juga berminat untuk membantu kak Wan dari sudut bagaimana cara mereka mencari rezeki seperti berniaga, menjahit, ataupun apa saja pekerjaan yang boleh menjana pendapatan kepada mereka," tambahnya.
Rakyat Terengganu Berpeluang Jadi Usahawan Coklat
[email protected] Mohd Irsyadi Abu Bakar
Dr. Khairuddin dan wakil LKM bersama sebahagian peserta kursus menunjukkan coklat-coklat yang dihasilkan.
KUALA NERUS, 10 Julai-Rakyat Terengganu berpeluang membina kerjaya sebagai usahawan pembuatan coklat melalui kursus yang ditawarkan Lembaga Koko Malaysia (LKM).Menteri Perusahaan, Perladangan dan Komoditi, Dato' Dr. Mohd Khairuddin Aman Razali memaklumkan, peluang tersebut dapat membantu masyarakat terutama yang menerima kesan kehilangan pekerjaan akibat pandemik Covid-19."Dikala banyak sektor membuang pekerja, sektor perusahaan, perladangan dan komoditi pula menyediakan peluang kerjaya. Sebagai contoh, kita kini memerlukan 30,000 tenaga kerja dalam bidang penuaian sawit.
"Dalam industri pembuatan coklat pula, kita bersedia membantu seramai mungkin untuk menjadi usahawan coklat sebagai peluang berkerjaya," katanya.Beliau berkata demikian ketika ditemui pemberita selepas merasmikan Kursus Asas Pembangunan Usahawan Coklat Buatan Tangan anjuran LKM di Duyong Marina & Resort, hari ini.Jelasnya, pihak kementerian berusaha memperkasa industri hiliran koko dengan melahirkan lebih ramai usahawan coklat buatan tangan.Industri koko negara telah menyumbang sebanyak RM6.6 bilion kepada pendapatan eksport negara bagi tahun 2019."Sememangnya sasaran kita adalah golongan B40 untuk mereka berdikari tanpa mengharapkan bantuan semata-mata.
"Potensi pendapatan tahap pertama dalam bidang ini sahaja boleh mencapai sekitar RM2,000 hingga RM5,000 sebulan," katanya.Menurutnya, melalui peruntukan RM3 juta di bawah Rancangan Malaysia ke-11 (RMK11), seramai 224 usahawan telah dibimbing LKM dengan perolehan pendapatan memuaskan."Bagi Terengganu, ini yang pertama melibatkan 28 peserta dan kita sedang menunggu ahli-ahli parlimen kita memberi senarai calon-calon dari kawasan mereka untuk menyertai kursus ini pada masa akan datang."Peruntukan kita adalah sebanyak RM3 juta untuk tahun ini dan kita harap ada lagi untuk tahun hadapan," katanya.Sektor pembuatan coklat mencatat peningkatan 17.3 peratus daripada jumlah pendapatan eksport koko dan produk-produknya pada tahun 2019.
Sekolah Di Pedalaman Kelima Terbaik SPM 2019
[email protected] Afini Yahaya
Ab Razak Ibrahim menyampaikan cenderahati kepada pelajar cemerlang SMK Cerul, semalam.
Oleh: AminjiKEMAMAN, 9 Julai - Sekolah Menengah Kebangsaan (SMK) Cerul dinobatkan sebagai sekolah kelima terbaik di Terengganu dalam pencapaian mata pelajaran SPM pada tahun 2019 dengan pencapaian 13.64 peratus semua A.Ab. Razak Ibrahim berkata, kejayaan yang mereka perolehi tidak dijangka kerana SMK Cerul merupakan sekolah yang berada dalam kawasan felda dan terpencil.Justeru kejayaan tersebut sudah pasti menggembirakan hati semua orang.Mendahului carta Senarai Sekolah Semua A Terbaik tersebut, Sekolah Menengah (SM) Sains Sultan Mahmud dan SM Sains Kuala Terengganu masing-masing mengungguli tempat pertama dan kedua.
Seterusnya SM Sains Hulu Terengganu di tempat ketiga dan SM Sains Dungun di tempat keempat.Dalam pada itu, Pusat Khidmat Masyarakat Dewan Undangan Negeri (DUN) Air Putih mengadakan Majlis Kesyukuran Lonjakan SPM 2019 buat semua pelajar Sijil Pelajaran Malaysia (SPM) 2019 Sekolah Menengah Cerul, Kemaman, semalam."Kita menyumbangkan sedikit cenderahati dan wang ringgit kepada semua pelajar SPM 2019 ini tanda ingatan dan penghargaan kepada pelajar tersebut.
"Saya berharap agar kejayaan yang diraih ini akan terus meningkat dari semasa ke semasa dan guru-guru terus bersemangat untuk mengekalkan kejayaan ini," ujarnya.Hadir sama dalam majlis itu, Pegawai Pendidikan Daerah Kemaman, Idris Bidin dan Pengetua SMK Cerul, Alias Salleh.
Maju, Berkat, Sejahtera Pacu Dasar Inklusif Terengganu - MB
[email protected] Afini Yahaya
Drawbridge sebagai jambatan ikonik negeri Terengganu. Foto oleh - Abu Ubaidah
Terengganu mempunyai sejarah panjang yang mengikat akar pemikiran rakyatnya, bermula dengan penemuan Batu Bersurat yang tercatat 1303 sehingga kini.Islam menjadi rantaian sejarah yang mengikat sosiobudaya kehidupan rakyat Terengganu, termasuk memberikan pengaruh kepada pemikiran politik rakyat.Maka, menjadi tanggungjawab kerajaan yang mempunyai lebih 95 peratus rakyatnya adalah orang Melayu-Islam, untuk meraikan dan menjadikan Islam sebagai kearifan tempatan, terutama dalam membangunkan dasar pentadbiran kerajaan yang sesuai dengan kehendak dan pautan sejarah panjang negeri Darul Iman ini.Disebabkan itu, dasar dan perancangan teliti perlu dibangunkan untuk membawa Terengganu dan rakyatnya mendapat kebaikan dan kesejahteraan hidup, serta mendapat rahmat dan kasih sayang daripada Allah SWT, sebagai mana firman-Nya :"Jikalau penduduk kota-kota beriman dan bertakwa, pastilah Kami akan melimpahkan kepada mereka berkat daripada langit dan bumi, tetapi mereka mendustakan (ayat-ayat Kami) itu, maka Kami seksa mereka disebabkan perbuatannya. (surah Al-A'raf, ayat 96)Terdapat tiga dasar kerajaan negeri yang dibangunkan sebagai asas untuk kemajuan Terengganu dan kesejahteraan rakyat. Tiga dasar itu terangkum dalam tiga perkataan iaitu Maju, Berkat dan Sejahtera.Maju yang ingin dicapai membabitkan tiga aspek iaitu Pembangunan Infrastruktur dan Ekonomi, Pembangunan Modal Insan dan Kelestarian Pembangunan.Sementara itu, terdapat dua aspek penting bagi dasar Berkat untuk Terengganu iaitu Prinsip Islam dan Penghayatan Takwa yang menjadi asas kepada pembangunan negeri.Dasar Sejahtera pula menekankan tiga konsep utama iaitu keselamatan, berkebajikan dan kemakmuran.Dalam usaha menjayakan dasar ini, kita memperkenalkan Pelan Induk Terengganu Sejahtera (PITAS) 2030 sebagai pelan pembangunan dan perancangan yang lebih holistik serta komprehensif kepada rakyat.Perkara yang lebih penting selain pembangunan dasar adalah aspek pelaksanaan dasar yang sudah digariskan itu.Sebagai contoh, dalam aspek pembangunan ekonomi dan infrastruktur, kerajaan negeri melihat serta meneliti projek yang boleh menjadi pembawa perubahan dan pemangkin kepada ekonomi rakyat serta negeri.Oleh itu, kerajaan negeri meneruskan Projek Pusat Bandar Kuala Terengganu (KTCC) membabitkan pembangunan di Muara Sungai Terengganu bagi mengembangkan sektor ekonomi dan pelancongan.Pembangunan membabitkan anggaran 72.8 hektar di muara utara dan selatan Sungai Terengganu ini sedang rancak berjalan.Begitu juga dengan kerjasama Kerajaan Persekutuan bagi menaik taraf infrastruktur pengangkutan melalui Projek Laluan Rel Pantai Timur (ECRL) di Terengganu dengan jajaran sepanjang 250 kilometer (km).Kita menjangka sebanyak 23,000 peluang pekerjaan akan disediakan melalui pembinaan dan pembangunan menyeluruh di sepanjang ECRL.Pada masa sama, pembangunan modal insan harus digerakkan secara bersama dengan pembangunan fizikal negeri.Jadi, pendidikan menjadi keutamaan kerajaan negeri dalam membangunkan sistem pendidikan formal bermula daripada prasekolah, Sekolah Rendah Islam Darul Iman (SRIDI), Sekolah Menengah Islam Darul Iman (SMIDI) sehinggalah penubuhan Kolej Universiti Quran Terengganu.Penumpuan juga diberikan kepada pendidikan kemahiran berasaskan Pendidikan dan Latihan Kemahiran dan Teknikal (TVET), yang kini menjadi keperluan dalam pasaran kerja.Kolej yang berada di bawah kerajaan negeri diperkasakan dengan kursus berkaitan TVET supaya anak Terengganu mampu memenuhi pasaran kerja berasaskan TVET ini.Di samping itu, kelestarian pembangunan amat ditekankan dalam pembangunan negeri. Kerajaan negeri mewartakan dua Taman Negeri iaitu 30,000 hektar hutan sebagai Taman Negeri Kenyir dan 432 hektar tanah bencah sebagai Setiu Wetland bagi memelihara alam semula jadi.Dalam soal menjamin keberkatan, suatu konsep dan dasar yang tiada pada pemikiran dan agama lain, yang ada pada Islam sahaja. Dasar ini ditekankan supaya kerajaan negeri sentiasa meletakkan syariat Islam sebagai rujukan dalam setiap keputusan dan pelaksanaan keputusan.Lantaran itu, kerajaan negeri membangunkan satu garis panduan patuh syariah terutamanya dalam sektor hiburan, kebudayaan, sukan dan pelancongan.Garis panduan ini bukan untuk menghalang, namun sebagai pedoman supaya aktiviti dijalankan berlandaskan syariah dan budaya orang timur.Perkara paling utama kepada kerajaan adalah kesejahteraan dan kebajikan rakyat, kerajaan yang menjaga kebajikan akan disayangi rakyat.Namun, konsep ini tidak boleh disalah tafsir sehingga menyebabkan rakyat tidak dapat berdikari dan hanya menunggu bantuan kerajaan.Oleh itu, konsep berkebajikan yang berasaskan kepada falsafah 'berikan joran bukan ikan' menjadi pendekatan pihak kerajaan membangunkan potensi dan menyediakan fasiliti untuk rakyat mendapatkan pendapatan dengan usaha sendiri.Kerajaan pula bertindak sebagai pemantau dan pendorong melonjakkan potensi serta ekonomi rakyat.Sebagai contoh, kerajaan negeri menyediakan bantuan berbentuk produktif seperti Tabung Usahawan Sejahtera (TUGAS), Skim Bantuan Modal Tani (SBMT) dan pelbagai bantuan biasiswa pengajian sama ada formal mahupun pendidikan kemahiran.Ini suatu bantuan yang membangunkan potensi rakyat untuk lebih berdaya saing.Akhirnya, dasar yang baik ini tidak mungkin dapat dilaksanakan tanpa kerjasama semua pihak bermula pada peringkat kampung, mukim, daerah dan juga negeri.Saya mengharapkan dengan kerjasama semua, Terengganu Maju Berkat Sejahtera dapat kita realisasikan.Penulis adalah Menteri Besar Terengganu
Sediakan Kemudahan Infrastruktur Untuk Petani
[email protected] Noraini Jusoh
Oleh : Adli Mohamad
DUNGUN, 9 Julai- Pihak Lembaga Kemajuan Terengganu Tengah (KETENGAH) diminta menyediakan kemudahan infrastruktur terlebih dahulu terutama memagari tanah pertanian di Kawasan Rukun Tetangga (KRT) Taman Selesa, Al-Muktafi Billah Shah agar tanaman yang diusahakan penduduk terhindar daripada sebarang ancaman.
Pegawai Penyelaras Dewan Undangan Negeri (DUN) Bukit Besi, Ghazali Sulaiman berkata, perkara tersebut pernah dijanji oleh KETENGAH kepada kelab KRT Taman Selesa sebelum ini dalam usaha membantu projek ekonomi yang diusahakan penduduk di taman berkenaan.
“KETENGAH diharap dapat menunaikan janji dengan menyediakan insfrastruktur yang sepatutnya termasuk memagari kawasan pertanian agar dapat menambahkan semangat para peserta untuk meneruskan projek.
“Kegigihan dan penat lelah 60 peserta kelab berkenaan yang sekian lama mengusahakan tanah di kawasan terbabit dengan tanaman seperti nanas, betik, pisang serta sayur-sayuran perlu diberi perhatian sewajarnya.
“Sudah tentu janji yang ditunaikan akan membuahkan kegembiraan kepada mereka dan ianya antara perkara yang saya nampak perlu diberikan sokongan kerana berupaya menjadi sumber ekonomi bagi mengubah nasib penduduk disini.
“Tambahan pula mereka berusaha tanpa sebarang bantuan daripada mana-mana jabatan dan agensi yang sepatutnya selain daripada janji pihak KETENGAH itu,” ujarnya.
Beliau berkata demikian ketika ditemui pihak media selepas meninjau projek dilakukan KRT Taman Selesa, hari ini.
Kata Ghazali, beliau juga akan berhubung dengan Jabatan Pertanian Negeri Terengganu dalam membantu para peserta memenuhi keperluan mereka.
“Diharapkan tanaman diusahakan para peserta dapat dikekalkan melalui bantuan disalurkan pihak berkaitan sekali gus meningkatkan ekonomi kelab berkenaan,”ujarnya.
Al-Jazeera Digesa Mohon Maaf Atas Laporan Tidak Tepat
[email protected] Mohd Irsyadi Abu Bakar
Oleh: Akid HafrizKUALA TERENGGANU, 9 Julai - Portal berita Al-Jazeera digesa untuk memohon maaf dan menarik semula laporan berkenaan layanan Kerajaan Malaysia terhadap warga asing ketika wabak COVID-19 yang didakwa tidak tepat serta memberikan imej yang negatif terhadap Malaysia.Ahli Dewan Undangan Negeri (ADUN) Batu Buruk, Muhammad Khalil Abdul Hadi dalam satu kenyataan di media sosialnya menegaskan bahawa Al-Jazeera perlu bersikap adil dalam melaporkan berita berkenaan.“Adalah tidak adil kepada Kerajaan Malaysia kerana Al-Jazeera hanya menemuramah warga asing yang tidak mempunyai dokumen perjalanan yang sah untuk menilai tindakan Kerajaan Malaysia dalam isu ini kerana hanya menilai naratif yang diberikan oleh sebelah pihak.“Sepatutnya Al-Jazeera menghubungi Kerajaan Malaysia untuk mengetahui lebih lanjut mengenai perkara tersebut sebelum menerbitkan berita dalam portal mereka," tulisnya dalam kenyataan tersebut.Tambahnya lagi, Al-Jazeera perlu mendapatkan penjelasan daripada kedua-dua pihak untuk mendapatkan gambaran yang sebenar tentang perkara yang berlaku.Kenyataan itu merujuk satu laporan di portal rasmi Al-Jazeera bertajuk ‘Locked up in Malaysia’s lockdown’, baru-baru ini.
« Previous 1 2 3 Next »
61,827 Murid Terengganu Kembali Ke Sekolah Hari Ini July 15, 2020
Pelaksanaan Penebusan Ganti Cuti Rehat Dikaji Semula July 14, 2020
Archives Select Month July 2020  (24) April 2019  (1) July 2018  (1) November 2017  (3) May 2017  (1) April 2017  (1) June 2016  (2) May 2016  (29) April 2016  (28) March 2016  (21) February 2016  (31) January 2016  (30) December 2015  (19) November 2015  (16) October 2015  (5) January 2015  (1) December 2014  (2) July 2014  (39) June 2014  (72) May 2014  (50) April 2014  (47) March 2014  (64) February 2014  (23)
Contact us: [email protected]
Latest Post April 27, 2019
iRobot Roomba Malaysia Vacuuming Robot with Wi Fi Connectivity Works with Alexa July 17, 2018
Tarikh Perhimpunan Agung UMNO Dipinda 25-29 November November 8, 2017
YPPM Sambut Baik Peruntukan RM2.5 Juta November 8, 2017
Polis Terengganu Keluar 6,297 Saman Menjelang Raya November 7, 2017